**Déryné**

 Manapság úgy gondolom nem jellemző a társadalomra a régebbi magyar filmek megnézése, nem beszélve a fiatalabbik generációról akiknek 90%-a egyet sem látott. Így ez egy jó lehetőség volt a versenyben résztvevők közül azoknak is akik eddig nem töltötték ilyennel az idejüket.

 Erre a gondolatmenetre rácsatlakozva, teljes szívből tudom ajánlani azoknak, akiket érdekel maga a színház története, vagy több mindent szeretne megtudni a színészet kialakulásáról/ kezdetéről. Korosztályhoz sem lehet kötni, bár nyilván közelebb áll azokhoz, akik ezeken a filmeken nőttek fel, de akár a z- generáció is megtalálhatja benne az izgalmat.

 A film remekül visszaadja, az akkori magyar színészek életének nehézségeit vagy épp jó pillanatait. Vannak a számunkra már,,ősréginek” mondható fekete-fehér filmek, amikről a nagyszüleink vagy szüleink áradoznak és kérik, hogy nézzünk meg velük egyet, mert idézem: ,, ez klasszikus’’. Nos akár annak mondható akár nem, tény, hogy teljesen más, mint a mai színjátszás. A régebbi és ilyen típusú mozgófilmek, sokszor ezerszer jobban adják át a történetet és a színészi játék is kidolgozottabb.

 Ismeretek terén is sok újat adott a film, de ami által talán a legtöbb tapasztalatot szereztem az a vándorszínészet. Ez a műfaj szinte teljesen eltűnt a mai világban és pont ezért volt jó, hogy betekintést nyerhettünk ebbe, illetve magába a korba (19. század). Közelebb is érezhettük magunkat hozzá, ha már annyit tanultunk és tanulunk is róla az iskolában. Bele láthattunk ezáltal a kultúra fejlesztésébe és egy magyar színésznő fejlődéseibe, harcaiba.

 A Dérynét alakító Tolnay Klári, a színészet nagyasszonya, a színház mellett szinkronszínészettel is foglalkozott. Benke, azaz Rajnay Gábor a magyar filmgyártásban jelentős személy, és a Nemzeti Színház oszlopos tagja volt. Nennherz, vagyis Gózon Gyula, felkapott és remek színésznek számított. 1935-ben lett a Nemzeti Színház tagja, és bár pár év kihagyással, de haláláig az is maradt. Bilicsi Tivadar, Murányi Zsiga bőrébe bújik, aki sokszínű színészete mellett sok más műfajban is kiválóan teljesített. Murányiné, azaz Turay Ida, a közönség kedvence, leginkább filmszínészettel foglalkozott. Nem utolsó sorban Déry István akit Szabó Sándor kelt életre. Ő karrierjét a Nemzeti Színházban kezdte, de később több helyen is látható volt.

 A történet Déryné Széppataki Róza, első magyar operaénekesnő életét követi végig, aki mivel nem engedélyezik egy magyar színház megépítését, vándor társulatokkal járja az országot.